  Анжелика Тихонова корреспондент Удмуртилэн тӧроез Александр Бречалов улосвылысь физкультурая, спортъя но егитъёсын ужан политикая министре Александр Варшавскиез юнматӥз. Со сярысь элькун тӧролэн но кивалтэтлэн пресс-службазы ивортэ. Александр Варшавский ужоскетаз 1-тӥ куарусёнэ пыроз. Тодэ вайытом, 2017-тӥ арысен Удмуртиысь физкультурая, спортъя но егитъёсын ужан политикая министр Наталья Гольцова вал, со интыужысьтыз туэ инвожое кошкиз. Удысэтэн кивалтӥсьлэсь ужзэ министрлэн нырысетӥ воштӥсез Денис Парахин быдэсъяз. ВАТСАН Александр Ильич Варшавский вордӥськиз 1975-тӥ арын Москваын. Экономика но физкультура удысъёсъя вылӥ дышетсконниосты йылпумъяз. Армиын службазэ нуэм бере спорт удысын кивалтон ужъёсты быдэсъямен валче тренер луыса ужаз. Коммерци луисьтэм «Московская школа таэквон-до» огазеяськонэн кивалтӥз. Калыккуспо классъем спортъя мастер но Россиысь дано тренер луэ Тегъёс: Спорт Ижкар Удмуртия спортъяминистерство АлександрБречалов кивалтӥсьёс  